text: নীলগিরি রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ একটি পূর্বাঞ্চলীয় রাজ্য এজেন্সির অন্তর্গত উড়িষ্যা রাজ্যে এজেন্সির অংশ ছিল এবং রাজধানী ছিল নীলগিরি শহরে।
  
  রাজ্যটি উত্তর ও পশ্চিম দিকে ছিলো ময়ূরভঞ্জ রাজ্য এবং দক্ষিণ দিকে ছিলো বালেশ্বর জেলা৷ ১৯৪০ খ্রিস্টাব্দের তথ্য অনুসারে রাজ্যটির জনসংখ্যা ছিলো ৭৩,১০৯ জন৷ ১৯৪৯ খ্রিস্টাব্দে রাজ্যটির শেষ রাজা ভারতীয় অধিরাজ্যে যোগদানের সিদ্ধান্ত নিলে এটিকে বালেশ্বর জেলার সঙ্গে একত্রিত করা হয়৷
  
  ইতিহাস
  জনশ্রুতি অনুসারে ছোটনাগপুর অঞ্চল থেকে আগত কোনো আগন্তুক ১১২৫ খ্রিস্টাব্দে এই রাজ্যের পত্তন ঘটান৷ রাজ্যের পরবর্তী শাসকরা তাঁরই বংশধর৷ ১৫২৫ খ্রিস্টাব্দে রাজা নারায়ণ সিংহ সম্রাট আকবরের পক্ষে আফগানদের বিরুদ্ধে যুদ্ধ করে তাঁর কাছে এক বিশিষ্ট ব্যক্তি হয়ে ওঠেন৷ ১৬১১ থেকে ১৭৯৭ খ্রিস্টাব্দের মধ্যে রাজ্যটিতে বংশানুক্রমে সাতজন রাজা ছিলেন৷
  
  ভারতের রাজনৈতিক একত্রীকরণের সময় বলরাম রাজ, শ্যামসুন্দর পরিদা, কৈলাসচন্দ্র মোহান্তি, বনমালী দাস, বৈষ্ণব পট্টনায়ক এবং নন্দকিশোর পট্টনায়কের মতো একাধিক ভারতীয় স্বাধীনতা যুদ্ধের বিপ্লবীগণ নীলগিরির তৎকালীন রাজাকে নবগঠিত ভারত সরকারের নিকট নিজ রাজ্য সমর্পণ করার জন্য জোর করতে থাকেন৷ ১লা জানুয়ারি ১৯৪৮ খ্রিস্টাব্দে রাজ্যের রাজকুমার ভারতীয় অধিরাজ্যে ভারতে ভুক্তিতে সম্মতি দিয়ে স্বাক্ষর করেন৷
  
  শাসকবর্গ
  নীলগিরি রাজ্যের শাসকগণ ছিলেন ভঞ্জ রাজবংশের রাজপুত রাজা৷  পুরুষ শাসকের ক্ষেত্রে রাজা ও নারী শাসকের (রাণী চিত্রা দেবী) ক্ষেত্রে রাণী উপাধিতে তারা ভূষিত হতেন৷
  
  রাজা
  
  তথ্যসূত্র
  
  বিষয়শ্রেণী:ওড়িশার ইতিহাস
  বিষয়শ্রেণী:ওড়িশার দেশীয় রাজ্য
title: নীলগিরি রাজ্য